Lush Cosmetics

LUSH (LUSH Fresh Handmade Soaps and Natural Cosmetics), կոսմետիկ միջոցների ընկերություն, որը հիմնադրվել է Պուլա քաղաքում, 1995 թվականի ապրիլին։ Հայտնի է էթիկության սկզբունքով, ձեռքով պատրաստված արտադրանքով, բնական բաղադրիչներից, որոնք չեն փորձարկվել կենդանիների վրա։


== Պատմություն ==
Lush-ի առաջին խանութը բացվել է Պուլ քաղաքում, Դորսետում, այնուհետև կետերը հայտնվել են Լոնդոնում, Մեծ Բրիտանիայում, ներկայումս ընդլայնվել են 900 և ավելի առևտրի կետեր ամբողջ աշխարհում, ներառյալ Ավստրալիան, Ավստրիան, Կանադան, Չիլին, Խորվաթիան, Չեխիան, Ֆինլանդիան, Էստոնիան, Ֆրանսիան, Գերմանիան, Հոնկոնգը, Հունգարիան, Իսլանդիան, Հնդկաստանը, Ինդոնեզիան, Իռլանդիան, Իտալիան, Ճապոնիան, Մակեդոնիան, Մալթան, Մարոկկոն, Նիդեռլանդները, Նոր Զելանդիան, Ֆիլիպինները, Կատարը, Ռումինիան, Ռուսաստանը, Իսպանիան, Ուկրաինան, Սերբիան, Սլովենիան Հարավային Կորեան, Իսպանիան, Շրի Լանկան, Շվեդիան, Շվեյցարիան, Թայվանը, Թուրքիան, ԱՄԷ-ն և ԱՄՆ-ը։


== Արտադրանք ==
Ընկերությունը հանդիսանում է շրջակա միջավայրի համար պայքարող ընկերություն, օգտագործում է անվտանգ սինթետիկ և բնական բաղադրիչներ, թարմ քամած հյութեր մրգերից, բանջարեղենից և բույսերից, տարբեր եթերային յուղեր։ Արտադրանքի 17 %-ը պարունակում է որոշ կենդանական բաղադրիչներ, ինչպիսիք են մոմանյութերը, լանոլինը և մեղրը, 83 %-ը` ամբողջությամբ բուսական են, դրանք նշվում են հատուկ «V» տառով (անգլ.՝ vegan)։ 2007 թվականին, Lush ընկերության պատվերով, «Kay’s» օճառագործական ընկերությունը մշակել է յուրահատուկ բնական հիմք օճառի արտադրության համար՝ առանց արմավենու յուղի ավելացման։ Նման քայլի պատճառը ջունգլիների զանգվածային հատումն է, որը հանգեցնում է օրանգուտանների մահվան և անտառային ցեղերի բնակության վայրերի սահմանափակման։ Պատրաստված տեխնիկական փաստաթղթերը թույլ են տվել թարգմանել Lush ապրանքանիշի տակ արտադրվող օճառի բոլոր տեսակները նոր հիմքի վրա։ Lush բնական արտադրանքի մաքրող և փրփրող ազդեցությունը ապահովում է երկու բուսական յուղեր` ռապսային յուղ և կոկոսի յուղ։ Այս հիմքի վրա պատրաստված օճառն իր որակով չի զիջում արմավենու յուղի ավանդական հավելումով օճառին։ Բնությանը վնաս չի հասցվում այդ հումքի աճեցումից։


== Բարեգործություն ==
Lush-ի պնդմամբ՝ ընկերությունը բարեգործության վրա ծախսում է շահույթի մոտ 2%-ը և իրեն դիրքավորում է որպես էթիկական բրենդ։ Lush-ի հիմնադիրներից Մարկ Կոնստանտինի խոսքով՝ ֆինանսավորումը ակտիվիստների խմբերի համար` «գլխավորն այն է, ինչ մենք անում ենք»։
2009-ին Lush-ը աջակցել է որսի դիվերսանտների ասոցիացիային (HSA), թողարկելով Fabulous Mrs Fox լոգանքի համար ամուր փրփուր, հավաքվեց 50,000 ֆունտ ստեռլինգ`ապօրինի որսության դեմ պայքարը ֆինանսավորելու համար։ Lush-ի այս արշավի ժամանակ ինքն է դարձել որսի կողմնակիցների թիրախը` Lush-ի խանութները վանդալիզմի են ենթարկվել, իսկ աշխատակիցները սպառնալիքներ են ստացել։


=== Չարիթի Փոթ ===
Ընկերությունը թողարկում է Չարիթի Փոթի կրեմ (Charity Pot), որի վաճառքից ստացված ողջ հասույթը (հանած ավելացված արժեքի հարկն) օգտագործվում է բարեգործական նպատակներով՝ կենդանիների և շրջակա միջավայրի պաշտպանություն, երեխաներին օգնություն և այլն։ Ռուսական նախագծերի թվում Չարիթի Փոթը օգնություն է ցուցաբերում Բայկալի պետական կենսոլորտային արգելոցին և Սանկտ Պետերբուրգում ռուսական Կարմիր Խաչի սոցիալ-վերականգնողական կենտրոնի սաներին։ 2010 թվականի ապրիլին LUSH-ը համագործակցություն էր նախաձեռնել կենդանիների պաշտպանության «Բիմ» բարեգործական հիմնադրամի հետ։ Չարիթի Փոթի վաճառքից ստացված միջոցների մի մասը կուղղվի կենդանիներին կացարանով կերերով և դեղորայքով ապահովելուն։


== Ծանոթագրություններ ==


== Արտաքին հղումներ ==
Официальный международный сайт компании Lush(անգլ.)
Официальный российский сайт компании Lush(ռուս.)
Lush Cosmetics — Our Environmental Policy на официальном YouTube видеоканале Lush Cosmetics